ကြောက်လျှင် လာဘ်လွဲ၊ ရဲလျှင် လာဘ်ရ

ကြောက်လျှင် လာဘ်လွဲ၊ ရဲလျှင် လာဘ်ရ သည် မြန်မာဆိုရိုးစကား ဖြစ်သည်။ ကြောက်လျှင် လာဘ်လွဲ၊ ရဲလျှင် မင်းဖြစ် ဟူ၍လည်း အသုံးပြုသည်။ အဓိပ္ပာယ် ကြောက် လွဲ၊ ရဲ မင်းဖြစ် ဆိုသည်မှာ စွန့်စားရဲလျှင် ရရှိမည့် အခွင့်အလမ်းနှင့် အကျိုးကျေးဇူးများကို ကြောက်ရွံ့နေပါက လက်လွတ်ဆုံးရှုံးမည်။ စွန့်စားရဲလျှင်မူ မင်းအဖြစ်ကိုပင် ရရှိနိုင်သည်ဟု ဆိုလိုသည်။ ဤဆိုရိုးစကားသည် ရဲရဲဝံ့ဝံ့ စွန့်စားလုပ်ကိုင်ခြင်း၏ အရေးပါမှုကို ဖော်ပြသည်။ အခွင့်အလမ်းများသည် ကြောက်ရွံ့နေသူများအတွက် မရရှိနိုင်ဘဲ ရဲရဲဝံ့ဝံ့ ရင်ဆိုင်လုပ်ကိုင်သူများအတွက်သာ ရရှိနိုင်သည်ဟု ဆိုလိုသည်။ မင်းဖြစ် ဟူသော ဝေါဟာရသည် အောင်မြင်မှု၏ အမြင့်ဆုံးအဆင့်ကို တင်စားပြောဆိုခြင်းဖြစ်သည်။ ဆိုလိုသည်မှာ အလွန်အမင်း စွန့်စားရဲပါက အလွန်ကြီးမားသော အောင်မြင်မှုများကို ရရှိနိုင်သည်ဟု ဆိုလိုသည်။ ပုံဥပမာ ပဉ္စာဝုဓဇာတ်ကို ဤဆိုရိုးစကား၏ ပုံဥပမာအဖြစ် ဖော်ပြထားသည်။ ဘီလူးနှင့် ရင်ဆိုင်တွေ့ချိန်တွင် မင်းသားသည် ကြောက်ရွံ့ခြင်းမရှိဘဲ ရဲရဲဝံ့ဝံ့ တိုက်ခိုက်ခဲ့သောကြောင့် ဘီလူး၏ အန္တရာယ်မှ လွတ်မြောက်ခဲ့ရုံသာမက နောင်တွင် မင်းအဖြစ်ကိုပင် ရရှိခဲ့သည်။ ကိုးကားချက်များ မယ်တော်၊ အလျင်ကြံသော် မင်းဖြစ်သည်၊ အနှေးကြံသော် သူ့ကျွန်ဖြစ်သည်။ ကြောက်သော်လွဲ၊ ရသော်မင်းဖြစ် ဟူ၍ လူတို့ဆိုရိုးစကားပြုကြသည် ဖြစ်၍…၊ [၁၂၇၉] ဓမ္မစေတီ။ ၅၄။ မင်းသွေးမင်းမာန်ကို အင်မတန် အားကိုးကြတယ်။ ကြောက်လျှင်လွဲ၊ ရဲမင်းဖြစ် ဆိုတဲ့စကားကိုလည်း အသုံးပြုကြတာကလား။ [၁၂၉၆] မဉ္ဇရီ၊ စ။ ၂၃။ ဆက်စပ်ဖတ်ရှုရန် ကြောက်တတ် ဝန်ကင်း ကြောက်လျှင် လာဘ်လွဲ၊ ရဲလျှင် မင်းဖြစ် ကိုးကား Category:မြန်မာဆိုရိုးစကားများ